ru en bg ru bg ru hbs_cyr ru bg bg uk bg ru ru bg ru mk bg ru bg bg ru ru bg hbs_cyr bg bg ru bg bg hbs_cyr bg bg ru ru bg hbs_cyr tt bg hbs_cyr ru bg mk bg ru bg ru bg bg bg bg bg bg ru bg en
You don't have javascript enabled. Good luck with that.
Автори Дегустатори Другите за нас
Използвани символи Речник Къде Как се ползва Статии
Боряна Линдингер завършва банково дело във Виена и заедно с работата си като частен банкер, популяризира българското вино в Австрия. През последните 20 години е била съдружник във винен бар, организирала е дегустации и винени пътувания. Тя е приятелският коректив от чужбина!
Георги Георгиев е магистър по икономика. След кратко лутане във финансови организации, решава да бъде част от една от най-успешните винени инвестиции в страната. Последните повече от 15 години професионално е изцяло свързан с виното. Опитва се да търси баланса и да му се наслаждава. Паметта на дегустациите!
Дегустатор за следните издания: KA&TA 18/ 19/ 20
Десислав Звънчаров завършва НАТФИЗ. Любовта си към виното въплъщава в дългогодишен практически опит във винения туризъм и ресторантьорството. Насочва усилията си в подкрепа на българското вино и конкурентноспособността на българските вина и винопроизводители. Консултира ресторанти в страната при изготвяне на винените им листи. Той е емоцията при дегустациите!
Дегустатор за следните издания: KA&TA 13/ 14/ 16/ 19/ 20
Елисавета Захариева е първата българка с докторска степен по винен маркетинг, притежател на WSET Advanced Certificate. Автор в редица български и чуждестранни издания. Журира в престижни международни винени конкурси. Тя е езикът при дегустациите!
Дегустатор за следните издания: KA&TA 13/ 14/ 15/ 16/ 17/ 18/ 19/ 20/ 21/ 22
Димитър Коритаров е инженер, живее и работи в Пловдив. Познава повечето български изби, колекционира български и чуждестранни вина. Посетил е много изби и винени излoжения, както в България, така и по света. Има диплом за завършен мастер клас към Асоциацията на сомелиерите в САЩ. Удоволствие е да се дегустира с него!
Дегустатор за следните издания: KA&TA 15/ 16/ 17/ 18/ 19/ 20
Емануил Рачев e инженер химик. Завършва няколко курса на винeна тематика, както и майсторски класове при различни български и чуждестранни лектори. Създател и собственик на бранда Vinissimo. Посетил е изби във всички винени региони. Той е строгият поглед при дегустациите!
Дегустатор за следните издания: KA&TA 13/ 14/ 15/ 16/ 17/ 18/ 19/ 20/ 21/ 22
Слави Райчев е сомелиер. Завършва Софийска професионална гимназия по туризъм, специализира в Италия. Работи във водещи ресторанти, лауреат е на международни конкурси за сомелиери, участва като жури във винени конкурси. Погледът на сомелиера!
Дегустатор за следните издания: KA&TA 13/ 14/ 15/ 17
Мария Рачева е инженер химик с магистратура и в областта на екологията. Завършва няколко курса на винeна тематика, както и майсторски класове при различни лектори. Посетила е винарски изби във всички винени региони. Тя е носът при дегустациите!
Дегустатор за следните издания: KA&TA 13/ 14/ 15/ 16/ 17/ 18/ 19/ 20/ 21/ 22
Ясен Панов е художник. Има интерес към виното от 30 години. Години наред е художествен директор на списание „Бакхус“. Той е цветът при дегустациите!
Дегустатор за следните издания: KA&TA 13/ 14/ 15/ 16/ 17/ 18/ 19/ 20/
Светлана Славова е икономист. Преди време ръководи един от най-големите производители на вино у нас. За нея виното освен професия е и хоби. Има посещения в изби навсякъде по света и участва в многобройни дегустации.
Георги Михов е сомелиер, сертифициран от Court of Master Sommeliers (London). Притежава WSET Level 3. Работи като сомелиер в елитен частен клуб и като консултант-сомелиер в телевизионно кулинарно предаване. Води обучения и консултира ресторанти в страната. Участва като жури в международни конкурси за вино. Има посещения в изби в Европа и в Китай.
Живко Георгиев завършва право. От 10 години се интересува от вино и води собствен блог по темата. Има посещения в изби в Австрия, Франция, Гърция и България.
Ирена Панова е художник. Виното е част от нейната професия през последните 12 години. Завършва няколко курса на винарска тематика. Преди време собственик на винен бар в София с над 400 етикета вино. Има посещения в изби в Австрия, Франция, Италия, Германия, Южна Африка, Нова Зеландия, Словакия, Испания, Малта, Гърция, Македония и България.
Христофор Бунарджиев  се занимава професионално с агробизнес. Любител и познавач на виното, отделил над 25 години за създаването на колекция от 1500 бутилки вино от България и света. Трупа опит и знания във винените турове в Бордо, Бургундия и Рона, Пиемонте и Тоскана, Рейн и Мосел, Южна Африка, Чили, Напа и Сонома. В контакт е със световноизвестни винени специалисти. Участва в журито на единствения засега конкурс за българско вино на годината.
Вино Изби Контакти Стари каталози
АБОНИРАЙТЕ СЕ ЗА НАШИЯТ БЮЛЕТИН
“Каталог на българското вино” се издава от „Ка&Та”. Никаква част от това издание не може да бъде репродуцирано изцяло или в частност без изричното писмено съгласие на авторите. Всички права запазени.